Diari Oficial de la Generalitat Valenciana


Sumari del DOGV 6451, del 02-02-2011 (2011/1005)

RESOLUCIÓ de 27 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, el Consell General del Poder Judicial i l'Il∙lustre Col∙legi d'Avocats de València per a establir les bases per a la creació d'un Centre Permanent de Difusió i Formació de l'Arbitratge i la Mediació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6451

Data del DOGV
:   02-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1005


Data del document
:   27-01-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 27 de gener de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Generalitat, el Consell General del Poder Judicial i l'Il∙lustre Col∙legi d'Avocats de València per a establir les bases per a la creació d'un Centre Permanent de Difusió i Formació de l'Arbitratge i la Mediació. [2011/1005]  
La Generalitat, el Consell General del Poder Judicial i l'Il·lustre Col·legi d'Avocats de València han subscrit, després de la tramitació prèvia reglamentària, el 17 de desembre de 2010, el conveni marc de col·laboració per a la creació d'un Centre Permanent de Difusió i Formació de l'Arbitratge i la Mediació.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0058/2011, i que figura com a annex d'esta resolució.  
València, 27 de gener de 2011.- La directora general del Secretariat del Consell: Mª Teresa Lleó Alonso.  
Conveni marc de col·laboració entre la Generalitat, a través de la Conselleria de Justícia i Administracions Públiques, el Consell General del Poder Judicial i l'Il·lustre Col·legi d'Advocats de València per a establir les bases per a la creació d'un Centre Permanent de Difusió i Formació de l'Arbitratge i la Mediació.  
València, 17 de desembre de 2010  
Reunits  
Rafael Blasco Castany, conseller de Solidaritat i Ciutadania, facultat per a este acte per acord del Consell de 29 d'octubre de 2010, en virtut de la delegació d'atribucions conferides per la Resolució de la consellera de Justícia i Administracions Públiques de 30 de juliol (publicada en el DOCV núm. 6323 de 02.08.2010) de conformitat amb el que establixen els articles 17.f) i 28.g) de la Llei 5/1983, de 30 de desembre del Consell.  
Fernando de Rosa Torner, vicepresident del Consell General del Poder Judicial, Margarita Uría Etxebarría, vocal del Consell General del Poder Judicial i Antonio Dorado Picón, vocal del Consell General del Poder Judicial, en virtut de les competències atribuïdes per Acord de la Comissió Permanent de 10 de novembre de 2010, ratificat pel Ple de data 25 de novembre de 2010.  
El degà de l'Il·lustre Col·legi d'Advocats de València, Francisco Real Cuenca, en nom i representació d'este, en virtut de les funcions que li atribuïx l'article 48.2 de l'Estatut General de l'Advocacia Espanyola.  
Actuen en nom i representació de les institucions i entitats a les quals representen i els càrrecs dels quals consten per notorietat. Es reconeixen amb capacitat legal suficient per a l'atorgament del present conveni de col·laboració, i a l'efecte  
Manifesten  
I. Que en estos moments cal desplegar tots els mecanismes possibles de solució de conflictes i posar-los a disposició dels ciutadans per a, d'una banda, descarregar, en la mesura possible, els òrgans judicials del volum de treball i, sobretot, per a donar a les parts un instrument eficaç i ràpid per a la solució dels conflictes.   
Estos objectius podrien ser aconseguits a través de les figures de l'arbitratge, la mediació i la conciliació; que, tot i que són figures d'abast i composició molt diferent, representen sistemes d'heterocomposició o autocomposició de controvèrsies que són alternatius al sistema judicial clàssic, encara que en ells la mediació es distingix de forma clara ja que el tercer intervinent en no cap cas decidix, ni tan sols ha de manifestar la seua opinió pròpia, ja que la seua funció és la de facilitar que les parts decidisquen per si mateixes la millor solució possible.  
II. La Llei Orgànica del Poder Judicial, en l'article 107.4, atribuïx al Consell General del Poder Judicial, entre altres competències, l'exclusiva responsabilitat en la selecció, formació i perfeccionament dels qui integren la carrera judicial.  
III. La Conselleria de Justícia i Administracions Públiques té entre les seues competències l'adopció de mesures encaminades a evitar la judicialització de conflictes, segons el que disposa el Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques.  
És per això que des d'esta Conselleria es vullga impulsar els mecanismes alternatius de resolució de conflictes a través del present Conveni de Col·laboració i establir les bases per a la posada en marxa d'un Centre Permanent de Formació i Difusió de la Mediació i l'Arbitratge.  
IV. L'Il·lustre Col·legi d'Advocats de València, conscient de la necessitat de fomentar mecanismes alternatius a la resolució de conflictes, i el suport important que pot suposar per als jutjats, ha proposat la seua participació i col·laboració a la Conselleria de Justícia i Administracions Públiques per a assentar les bases per a la posada en marxa d'un Centre Permanent de Formació i Difusió de la Mediació i l'Arbitratge.  
Per això, les parts firmants assumixen l'obligació de dur a terme els compromisos esmentats i, en conseqüència, formalitzen el present Conveni de Col·laboració d'acord amb les següents,  
Clàusules  
Primera. El present conveni té com a objecte establir les bases per a la creació d'un Centre Permanent de Formació i Difusió de la Mediació i l'Arbitratge amb la finalitat de fomentar la solució amistosa de conflictes i disminuir la litigiositat pendent en via judicial.  
Segona. En el present conveni les parts contractants establixen un acord marc amb l'objecte de fixar les línies específiques de col·laboració que es realitzen en l'àmbit de les seues competències respectives i més concretament en:  
A. Un pla anual d'actuació conjunt de seminaris, jornades i cursos amb assistència conjunta de jutges i magistrats i distints col·lectius que intervinguen en els mecanismes alternatius a la resolució de conflictes.  
B. Anàlisi de la legislació vigent, relatiu als mecanismes alternatius de resolució de conflictes i l'estudi de les propostes o modificacions que en el futur puguen produir-se.  
C. Assentar les bases per a la creació en el futur d'un centre permanent de Mediació, Conciliació i Arbitratge.  
D. Intensificar les relacions de caràcter institucional, mantenint reunions amb caràcter periòdic, tant en l'àmbit investigador com en el formatiu i la publicació de llibres o manuals.  
Tercera. Les parts que subscriuen este conveni desplegaran les seues previsions mitjançant plans d'actuació concrets els quals establiran, amb el degut detall, les regles conjuntes d'actuació, els mitjans materials i personals necessaris per a escometre les activitats programades, així com el compromís financer que assumix cada una de les parts.  
Quarta. La firma d'este conveni marc no és obstacle per a l'establiment o ampliació de relacions de col·laboració amb altres Institucions.  
Cinquena. Per al seguiment de l'execució del present conveni s'establix una comissió que estarà integrada per tres representants de cada una de les parts firmants.  
La Comissió es reunirà com a mínim una vegada a l'any i totes les vegades que calga per a la bona marxa de l'execució del Conveni.  
Els acords es prendran per unanimitat, tret que les parts, de comú acord, disposen una altra cosa.  
Sisena. El present conveni tindrà una vigència indefinida, si bé podrà donar-se per finalitzat mitjançant la denúncia per qualsevol de les parts firmants, comunicada per escrit a l'altra amb una antelació mínima de tres mesos, sense perjuí dels termes en què puga donar-se per resolt per mutu acord.  
No obstant això, l'extinció del present conveni no afectarà les activitats iniciades a la seua empara, que continuaran fins a la seua finalització.  
De conformitat amb tot allò exposat i convingut, en l'exercici de les atribucions de les quals són titulars els firmants, subscriuen el present Conveni en el lloc i la data en l'encapçalament indicats.  
El conseller de Solidaritat i Ciutadania  
Rafael Blasco Castany   
El vicepresident del Consell General del Poder Judicial  
Fernando de Rosa Torner  
El degà de l'Il·lustre Col·legi d'Advocats de València  
Francisco Real Cuenca   
La vocal del Consell General del Poder Judicial  
Margarita Uría Etxebarría  
El vocal del Consell General del Poder Judicial  
Antonio Dorado Picón